## El Consell ratifica la declaració d’emergència del trasllat d’obres d’art des de l’Arxiu de la Generalitat, a Riba-roja, per a protegir-les després de la riuada

*** El Ple convalida la mesura adoptada el 6 de novembre per la Conselleria de Cultura davant la necessitat urgent de salvaguardar estos fons
* El contracte adjudicat per 303.395 euros té una duració estimada de 18 mesos, amb possibilitat de pròrroga per sis mesos més**

El Consell ha pres raó de la declaració d’emergència de la contractació del servici de trasllat i custòdia de fons depositats en el complex logístic i Arxiu Intermedi de la Generalitat, situat a Riba-roja de Túria, a una nau segura i posteriorment tornar-los a la seua localització original per a protegir-los després dels efectes de la dana.

D’esta manera, es convalida la declaració d’emergència del 6 de novembre de 2024 de la Conselleria d’Educació, Cultura, Universitats i Ocupació, autoritzant el contracte per al trasllat, depòsit i custòdia de les obres d’art i altres estris de titularitat de la Generalitat, l’Institut Valencià d’Art Modern (IVAM) i el Consorci de Museus de la Comunitat Valenciana, depositats en este complex logístic després de la riuada del 29 d’octubre.

La mesura respon a la necessitat urgent de salvaguardar estos fons. El contracte ha sigut adjudicat per 303.395 euros, IVA inclòs, i té una duració estimada de 18 mesos, amb possibilitat de pròrroga per sis mesos més.

Fecha: 15/07/2025